open-index/open-wikipedia-markdown huggingface dataset:
Corgoň liga 2010/2011

**Corgoň liga v sezóne 2010/2011** bol v poradí 18. ročník slovenskej najvyššej futbalovej súťaže. Pravidelne ju usporadúva Slovenský futbalový zväz.

Obhajcom titulu bol MŠK Žilina, druhé mužstvo z minulej sezóny, Slovan, angažoval skúseného trénera Jozefa Jankecha.

Majstrom Corgoň ligy sa stal ŠK Slovan Bratislava, zostupujúci MFK Dubnica nahradil víťaz 2. ligy AS Trenčín.

## Tabuľka

### Prvé a druhé kolo

		

### Tretie kolo

## Zostupujúci a postupujúci
* Tím, ktorý postupuje do Corgoň ligy: AS Trenčín
* Tím, ktorý zostupuje do II. ligy: MFK Dubnica

## Počet divákov a gólov

## Referencie

## Zdroj
* Výsledky zápasov 

Kategória:Futbal v 2010
Kategória:Futbal v 2011
Kategória:Najvyššia futbalová súťaž na Slovensku
Gabber

**Gabber** (iné názvy: **gabba**, **Rotterdam techno**) je štýl elektronickej hudby a zároveň subžáner hardcore techna. "Gabber" je amsterdamský slangový výraz, ktorý znamená "kamarát" alebo "priateľ".

Hoci  New Beat z Belgicka dorazil do Amsterdamu koncom 80. rokov, Rotterdamskí DJi a producenti ho rozvinuli do tvrdšej formy, ktorá je dnes známa ako "gabber".  Prvotné hardcorové skladby obsahovali typické prvky a syntetizované melódie s tempom od 180 do 220 úderov za minútu.

## Pôvod
Gabber vznikol v 1. polovici 90. rokov, ako odpoveď na prichádzajúcu vlnu New Beat resp. Rave (Veľká Británia). Gabber je holandské slangové slovo znamenajúce "priatelia", "kamaráti". Žáner sa najviac rozširoval v Rotterdame a Amsterdame, medzi jednotlivými scénami existovala istá rivalita. Svoj vrchol dosiahol približne v roku 1995.

## Charakteristika
Gabber je charakterizovaný svojím zvukom basového bubna. Druhým najpoužívanejším prvkom gabberových skladieb je "hoover" zvuk tvorený pomocou syntetizátora Roland Alpha Juno.

## Významní interpreti
* 3 Steps Ahead
* Angerfist (tiež ako Bloodcage, Kid Morbid, Danny Masseling, Menace II Society, Denekamps Gespuis, Roland & Sherman, Floorcrushers)
* Delta 9
* Euromasters
* The Horrorist
* Neophyte
* Party Animals
* DJ Paul Elstak
* The Prophet
* Rob Gee
* Rotterdam Termination Source
* Rotterdam Terror Corps
* Ruffneck (a.k.a. D'Spyre, Juggernaut, Wedlock)
* Scott Brown
* DJ Sharpnel
* Triple H

## Referencie

## Zdroj

Kategória:Hardcore techno
Kategória:Hudba v Holandsku
Kategória:Holandské hudobné žánre
Univerzita veterinárskeho lekárstva a farmácie v Košiciach

**Univerzita veterinárskeho lekárstva a farmácie v Košiciach** so sídlom v Košiciach je verejná vysoká škola univerzitného typu, v odboroch veterinárstvo a farmácia. Je jedinou inštitúciou svojho druhu pre univerzitné veterinárske vzdelávanie a jednou z dvoch pre farmaceutické vzdelávanie na Slovensku.

## História
Univerzita veterinárskeho lekárstva a farmácie v Košiciach bola zriadená zákonom SNR č. 1/1950 Zb. zo dňa 16. decembra 1949 pod názvom **Vysoká škola veterinárska v Košiciach**. V roku 1952 stratila samostatnosť a bola začlenená do novovytvorenej Vysokej školy poľnohospodárskej v Nitre. Škola znovu získala samostatnosť v roku 1969. V roku 1992 bola premenovaná na **Univerzitu veterinárskeho lekárstva v Košiciach**. Súčasný názov **Univerzita veterinárskeho lekárstva a farmácie v Košiciach** škola nesie od 15. januára 2010.

Prvý rektor univerzity bol prof. MVDr. Ján Hovorka.  

Dňa 27. 10. 2022 bol 2/3 väčšinou v 1. kole volieb právoplatne zvolený Akademickým senátom UVLF v Košiciach za kandidáta na rektora Univerzity veterinárskeho lekárstva a farmácie v Košiciach na funkčné obdobie 2023 – 2027 prof. MVDr. Jozef Nagy, PhD.. prof. MVDr. Jozef Nagy, PhD. nastúpil do funkcie 1.2.2023.

Univerzita je dobre vybavená; má operačné sály, cvičebne, vyšetrovne, ustajňovacie priestory a ďalšie. Klinická činnosť na klinikách je 24 hod. Univerzita má niekoľko kliník: Klinika Koní, Klinika Prežúvavcov, Klinika Ošípaných, Klinika malých zvierat a Klinika vtáctva a exotických a voľne žijúcich zvierat.

Univerzita má taktiež morfologický, chemický a farmaceutický pavilón, v ktorých sú umiestnené ďalšie katedry.

## Študijné programy
* Všeobecné veterinárne lekárstvo,
* Hygiena potravín,
* Farmácia,
* Kynológia,
* Vzťah človek-zviera a jeho využitie v canisterapii a hippoterapii,
* Bezpečnosť potravín a krmív,
* Trh a kvalita potravín.

## Referencie

## Externé odkazy
* Oficiálna stránka univerzity


Kategória:Univerzity na Slovensku
Kategória:Verejné vysoké školy na Slovensku
Kategória:Školy v Košiciach
SOR C 10,5

**SOR C 10,5** je model českého medzimestského linkového autobusu s dĺžkou približne 10,5 m. Od roku 2000 ho vyrába spoločnosť SOR Libchavy.

## Konštrukcia
Autobus SOR C 10,5 je dvojnápravový s polosamonosnou karosériou. Zadná náprava je hnacia, motor a mechanická prevodovka sa nachádza v zadnej časti voza. Karoséria s podlahou vo výške 800 mm nad vozovkou je zvonka oplechovaná, v interiéri je obložená plastovými doskami. Zadná náprava značky MERITOR je tuhá, predná (lichobežníková konštrukcia) je vlastnej výroby s nezávisle zavesenými kolesami. V pravej bočnici autobusu sa nachádzajú dve jednokrídlové výklopné dvere (v prednej a strednej časti voza). Sedačky pre cestujúcich sú rozmiestnené 2+2 so strednou uličkou.

## Výroba a prevádzka
náhľad|SOR C 10,5 v úprave pre premávku na stlačený zemný plyn, ktorá bola urobená firmou Ekobus
Vozy SOR C 10,5 boli v dobe svojho uvedenia na trh (druhá polovina 90. rokov) jedinými autobusmi tejto dĺžky predávanými v Česku. Preto ich nakupovali dopravci pre linky medzimestskej dopravy s menšou vyťaženosťou, pre nich boli štandardné dvanásťmetrové autobusy neekonomické. Medzi prevádzkovateľov autobusov SOR C 10,5 patrí napr. DPB, *[[Veolia Transport]]*, *[[TQM Opava]]* alebo *[[ČSAD Semily]]*.

Vozidlo sa využíva na autoškolu. V minulosti premávali aj na regionálnych linkách  do Chorvátskeho Grobu a  do Hainburgu.

## Iné projekty

## Externé odkazy
* Informácie na stránkach výrobcu (po česky)
* Fotogaléria (po česky)

## Zdroj

Kategória:Autobusy SOR
Horst Sachs

**Horst Sachs** (1927-2016) je nemecký matematik pracujúci najmä v teórii grafov, predovšetkým v spektrálnej teórii grafov. V tejto oblasti sú po ňom pomenované dve vety. Spoločne s Dragošom Cvetkovićom a Michaelom Doobom je spoluautorom knihy *Spectra of Graphs. Theory and Applications*, ktorá je jednou zo základných publikácii v spektrálnej teórii grafov. V roku 2000 dostal Eulerovu medailu.

Kategória:Narodenia v 1927
Kategória:Nemeckí matematici
Kategória:Grafoví teoretici
Gabriel Andrew Dirac

**Gabriel Andrew Dirac** (* 13. marec 1925, Budapešť, Maďarsko – † 20. júl 1984, Arlesheim, Švajčiarsko) bol anglický matematik. Zaoberal sa predovšetkým teóriou grafov. Bol nevlastným synom Paula Diraca a synovcom Eugena Wignera.

Kategória:Osobnosti z Budapešti
Kategória:Anglickí matematici
Kategória:Grafoví teoretici
SOR C 7,5

**SOR C 7,5** je model českého medzimestského linkového midibusu s dĺžkou približne 7,5 m. V druhej polovici 90. rokov 20. storočia ho vyrábala spoločnosť SOR Libchavy.

## Konštrukcia
SOR C 7,5 je dvojdverový autobus s polosamonosnou karosériou, ktorý je určený pre prímestskú aj medzimestskú linkovú dopravu. Priestorový rám vozidla je zvarený z oceľových profilov. Zadná náprava je hnacia, motor a mechanická prevodovka sú umiestené v zadnej časti voza. Midibus má v pravej bočnici dve výklopné, jednokrídlové dvere.

## Výroba a prevádzka

Vozy C 7,5 boli prvé autobusy vyrobené spoločnosťou SOR. Prototyp tohto vozidla vznikol v roku 1993, sériová výroba začala v roku 1995. Od tohto typu bol odvodený mestský midibus B 7,5. Výroba obidvoch typov ale bola vzhľadom k neveľkému záujmu zákazníkov pomerne skoro ukončená (C 7,5 v roku 2001).

Vozidlá tohto typu vlastnia napr. Dopravný podnik mesta Děčína, ktorý je využívaný nie len pre linkovú, ale aj pre zájazdovú dopravu. Celkom štyri vozy (vrátane prototypu) tiež vlastnili Kadaňské technické služby (prevádzkovateľ MHD v Kadani), jeden voz v roku 2005 predali do Klášterca nad Ohří. Tuto tento druhý vyrobený autobus značky SOR z roku 1995 jazdil na linkách miestnej MHD, vyradený bol na jeseň v roku 2010. Autobusy SOR C 7,5 tiež jazdia napr. v Kutnej Hore, Semilách, Kroměříži alebo v Ostrave (dopravca Radovan Maxner).

## Historické vozidlá
* Busline (voz SPZ 1L0 5826)

## Referencie

## Zdroj
* 

## Iné projekty

Kategória:Autobusy SOR
Ondřej Šourek

**Ondřej Šourek** (* 26. apríl 1983 v Ledči nad Sázavou) je český futbalový obranca momentálne pôsobiaci v tíme FC Vysočina Jihlava. Bol členom širšieho kádra českej reprezentácie do 21&nbsp;rokov. V&nbsp;lete 2007 podpísal zmluvu s&nbsp;futbalovou Slaviou, ale tá sa s&nbsp;jeho klubom, Jihlavou, nedohodla na sume a&nbsp;tak zmluva mala platiť až od januára 2008. Kluby sa ale nakoniec dohodli a&nbsp;Šourek bol právoplatným hráčom Slavie. V&nbsp;sezóne 2007/2008 získal so Slaviou český majstrovský titul. Po sezóne prestúpil do tímu MŠK Žilina, s ktorým získal v sezóne 2009/2010 aj slovenský titul.

## Externé odkazy

*Portrét na stránkách 90minut.pl
*Portrét na stránkách MŠK Žilina 
*Šourek míří ze Slavie do Žiliny 
*Portrét na stránkách SK Slavia Praha 
*Portrét na stránkách FC Vysočina Jihlava
*Portrét na stránkách fotbal.idnes.cz
*Statistika reprezentanta 

Kategória:Narodenia v 1983
Kategória:Českí futbalisti
Kategória:Hráči MŠK Žilina
Kategória:Hráči SK Slavia Praha
Kategória:Hráči Podbeskidzie Bielsko-Biała
Kategória:Hráči FC Vysočina Jihlava
Alexander Grothendieck

**Alexander Grothendieck** (* 28. marec 1928, Berlín, Nemecko – † 13. november 2014, Saint-Lizier, Francúzsko) bol nemecko-francúzsky matematik. Je známy predovšetkým vďaka práci v algebraickej geometrii, ale aj v teórii čísel, teórii kategórií, homologickej algebre a funkcionálnej analýze. Je po ňom pomenované veľké množstvo matematických konceptov. Je tiež nositeľom Fieldsovej medaily za rok 1966.

## Referencie

## Iné projekty

Kategória:Nositelia Fieldsovej medaily
Kategória:Francúzski matematici
Kategória:Nemeckí matematici
Kategória:Nicolas Bourbaki
Kategória:Osobnosti z Berlína
Kategória:Preživší holokaust
Howard Webb

**Howard Webb** (* 14. júl 1971, Rotherham, Spojené kráľovstvo) bol anglický futbalový rozhodca, ktorý pôsobil v Premier League. Rozhodoval aj počas zápasu Slovenska s Talianskom a aj vo finálovom zápase na Majstrovstvách sveta vo futbale 2010. Vo finále udelil spolu až 14 žltých a jednu červenú kartu. V Auguste 2014 ukončil svoju rozhodcovskú kariéru. Aktuálne pôsobí na poste technického riaditeľa v asociácií rozhodcov.

## Iné projekty

## Externé odkazy
* Profil na FIFA.com 

Kategória:Anglickí futbaloví rozhodcovia
Kategória:Rozhodcovia Majstrovstiev sveta vo futbale 2010
Kategória:Držitelia Radu britského impéria
Kategória:Osobnosti z Rotherhamu
René Thom

**René Thom** (* 2. september 1923, Montbéliard, Francúzsko - † 25. október 2002, Bures-sur-Yvette) bol francúzsky matematik. Spočiatku sa zaoberal najmä topológiou, dosiahol významné výsledky v algebraickej a diferenciálnej topológii. Jeho práca v topológii neskôr prerástla v skúmanie konceptov dnešnej teórie singularít. V širokej verejnosti je však známy najmä ako zakladateľ teórie katastrof, neskôr rozvíjanej predovšetkým Erikom Christopherom Zeemanom. Posledných dvadsať rokov svojho života sa Thom zaoberal predovšetkým filozofiou a epistemológiou, zaoberal sa aj Aristotelovými prácami o vede. V roku 1958 dostal Fieldsovu medailu.

Kategória:Nositelia Fieldsovej medaily
Kategória:Francúzski matematici
Kategória:Francúzski biológovia
Kategória:Francúzski filozofi
Kategória:Vyučujúci na Štrasburskej univerzite
Andrejcová (vrch)

**Andrejcová** () je vrch v Nízkych Tatrách. Leží nad Pohorelou, približne  juhozápadne od Svitu. 

## Poloha
Nachádza sa vo východnej časti Nízkych Tatier, v geomorfologickom podcelku Kráľovohoľské Tatry a časti Priehyba. Leží na hranici Prešovského a Banskobystrického kraja, na pomedzí okresov Poprad a Brezno a zasahuje na katastrálne územie obcí Pohorelá a Liptovská Teplička. Najbližšími sídlami sú južne situované obce Pohorelá a Heľpa, severovýchodne sa nachádza Liptovská Teplička. Vrch je súčasťou Národného parku Nízke Tatry.

## Opis
Andrejcová leží v hlavnom hrebeni Kráľovohoľských Tatier, medzi Veľkou Vápenicou () a Orlovou (). Západným smerom sa nachádza Kolesárová () a Veľká Vápenica, severným Medvedia (), Ostrá () a Panská hoľa (), východným Opálené (), Holica (), Orlová () a Bartková () a južným smerom Skalka () a Kľak (). Severné svahy masívu odvodňuje Ždiarsky potok do Čierneho Váhu, voda z južných odteká Úplazovým potokom a potokom Hučanské do Hrona. Vrcholom vedie Cesta hrdinov SNP.

### Výhľady
Z vrcholu sa otvárajú výhľady do okolitej krajiny, hlavne smerom na juh na Muránsku planinu. Poľany Andrejcovej od Heľpianskeho vrchu () až po Ždiarske sedlo () sú najkrajším úsekom hrebeňa. Hrebeň i vrcholovú časť pokrýva nesúvislý lesný porast, umožňujúci obmedzený rozhľad. Z vhodných lokalít s nízkou vegetáciou je možné pozorovať okolité vrcholy Nízkych Tatier, no tiež Vysoké a Západné Tatry, Poľanu, Veporské a Stolické vrchy, no tiež Horehronské podolie.

## Turistika
V sedle západne od Andrejcovej, asi vo výške  sa nachádza zrubová turistická útulňa Andrejcová. Blízko nej sa nachádza prameň pitnej vody.

### Prístup
* po  červeno značenej magistrále (Cesta hrdinov SNP) po hlavnom hrebeni:
** od západu zo Zadnej hole cez sedlo Priehyba a Priehybka
** od východu z Kráľovej hole cez Ždiarske sedlo
* po  modrej značke:
** od juhu z Pohorelej okolo útulne Andrejcová
** zo severovýchodu z Liptovskej Tepličky cez Budnárku

## Referencie

## Pozri aj
* Útulňa Andrejcová
* Priehyba (geomorfologická časť)
* Kráľovohoľské Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Brezno
Kategória:Vrchy v okrese Poprad
Kategória:Pohorelá
Kategória:Liptovská Teplička
L’Astrée

[náhľad|left|[Frontispice vydania z r. 1612]]
***L’Astrée*** je barokový bukolický román od autora Honoré d’Urfé.

Patrí do žánru román-rieka, ktorý prvýkrát publikoval práve Honoré d’Urfé, čím výrazne ovplyvnil celý prozaický žáner. Román vychádzal na pokračovanie medzi rokmi 1607 a 1627, stal sa známy v Európe už v čase jeho publikovania vo vzdelaných vrstvách vtedajšej spoločnosti. Honoré d’Urfé chcel začať písať pastiersky román podľa vzoru španielskej a talianskej literatúry. To znamená predovšetkým inšpiráciu Sannazarom a jeho Arcadiou, Torquatom Tassom a jeho Amintou, Cervantesovou Galatheou a Guariniho Verným pastierom.

Hlavné postavy sú Astrée a Céladon, k nim sa postupne pridávajú ďalšie postavy podobného osudu a zamerania, čím sujetovo napĺňajú umelecký zámer. Príbehy sa vlievajú ako riečky do jednej veľkej rieky príbehu, od čoho pochádza aj názov.

Dve hlavné postavy, pastier Céladon a pastierka Astrée, sú hlavnou osou románu, ich peripetie lásky, nedorozumenia a politické ambície a intrigy ostatných postáv napĺňajú šesť dielov románu. Dej je umiestnený do lesov a lúk okolo zámku Forez do obdobia v 5. storočí, keď ho obývali Galovia a ich druidskí náčelníci.

## Zdroj
* 

Kategória:Knihy z 1607
Kategória:Knihy z 1610
Kategória:Knihy z 1619
Kategória:Knihy z 1625
Kategória:Knihy z 1626
Kategória:Francúzske romány
Kategória:Barok
Kategória:Sfilmované romány
Ortodróma

thumb|Ortodróma
**Ortodróma** (grécky *orthos* - priamy, *dromos* - cesta) je najkratšia spojnica dvoch bodov na guľovej ploche (napr. povrchu Zeme). Tvorí ju kratší oblúk hlavnej kružnice (jej stred splýva so stredom Zeme). V gnómickej projekcii sa ortodróma zobrazuje ako priamka.

Ortodróma je síce najkratšou spojnicou dvoch bodov, v navigácii je ale výhodnejšie použiť loxodrómu. Jej dráha totiž udržuje stále rovnaký uhol s poludníkom (azimut), na rozdiel od ortodrómy, u ktorej sa azimut zvyčajne mení. 

## Zdroj
* 

Kategória:Krivky
Kategória:Kartografia
Úžitkový automobil

**Úžitkový automobil** alebo **úžitkové vozidlo** môže byť:
*(angl. commercial vehicle) automobil, príves alebo náves na prepravu tovaru nad 3,5 t alebo automobil na prepravu viac ako 9 osôb (napr. čl. 2 Smernice EP a Rady 2000/30/ES), pozri úžitkový automobil (nákladný)
*(angl. utility vehicle) automobil na špeciálne účely, pozri úžitkový automobil (utility vehicle)
Škoda 1101

right|thumb|Škoda 1101

**Škoda 1101** alebo **Škoda Tudor** bol osobný automobil, ktorý vyrábala automobilka Škoda (v tom čase pod názvom *AZNP Mladá Boleslav*) v rokoch 1945-1949. Spolu sa vyrobilo 81 140 kusov.

Názov Tudor v tomto prípade neznamená označenie druhu karosérie, ale typu vozidla, tým pádom existuje aj Tudor v modifikácii kabriolet. Škoda 1101 v modifikácii ako sanitka bol významný vývozný artikel vtedajšieho Česko-Slovenska, ale táto sanitka kvôli svojej malej dĺžke nebola na prevoz ležiacich pacientov vhodná.

Automobil nadviazal na typ Škoda Popular, vyrábaný pred vojnou. Vyrábal sa aj ako dodávka, kombi pod označením STW (ľudovo nazývaný "stejšn" alebo "stejšna") alebo roadster.

## Technické parametre
* Rozmery vozidla: šírka 1500 mm, dĺžka 4050 mm, výška 1520 mm 
* Hmotnosť: 1280 kg 
* Nosnosť: 380 kg 
* Brzdy: hydraulické na 4 kolesá
* Objem motora: 1089 cm³ 
* Výkon: 23,5 kW (32 koní pri 3500 ot/min) 
* Spotreba: 8,5 l/100 km 
* Rozvod: OHV 
* Chladenie: kvapalinou s núteným obehom 
* Prevodovka: 4 + 1 spiatočka (3 a 4 synchronizovaný) 
* Maximálna rýchlosť: 105 km/h

## Zdroj

1101
Kategória:Malé automobily
Kategória:Veterány
Montbéliard

**Montbéliard** je mesto vo Francúzsku, v departemente Doubs v regióne Burgundsko-Franche-Comté . Je známe vďaka historickému zámku a automobilke Peugeot zamestnávajúcej viac ako 20 000 pracovníkov. Podľa údaja z roku 2007 má 26 392 obyvateľov.

## Poloha
Obec má rozlohu . Najvyšší bod je položený  a najnižší bod 

## Obyvateľstvo

Počet obyvateľov obce je  ().

Nasledujúci graf zobrazuje vývoj počtu obyvateľov v obci.

## Osobnosti mesta
* Georges Cuvier (* 1769 – † 1832), zoológ a paleontológ
* René Thom (* 1923 – † 2002), matematik
* Frank Darabont (* 1959), americký scenárista a režisér

## Partnerské mestá
*  Greensboro, Severná Karolína, USA
*  Ludwigsburg, Nemecko

## Referencie



## Pozri aj

*Zoznam obcí departementu Doubs

Kategória:Mestá v regióne Burgundsko-Franche-Comté
Kategória:Obce v departemente Doubs
Priehyba (sedlo v Kráľovohoľských Tatrách)

**Priehyba** () je najnižšie položené sedlo v hlavnom hrebeni Nízkych Tatier, približne v strede podcelku Kráľovohoľské Tatry. Leží nad obcou Heľpa, východne od Brezna. 

## Polohopis
Oddeľuje západne situovaný masív Kolesárovej () a východne ležiacu Veľkú Vápenicu (). Sedlom vedie spevnená lesná cesta z Heľpianskeho podolia z Heľpy na Čierny Váh, a to Driečnou dolinou, Ráztoku a Ipolticou. Cesta nie je prístupná verejnej doprave. Hrebeňom vedie južná hranica Národného parku Nízke Tatry a sedlom vedie značená turistická magistrála Cesta hrdinov SNP, ktorú tu križuje iný značený chodník.

Sedlo leží na hranici Žilinského a Banskobystrického kraja, a okresov Liptovský Mikuláš a Brezno. Zasahuje na katastrálne územie obcí Východná a Heľpa.

## Turistika
* po  červeno značenej magistrále Cesta hrdinov SNP po hrebeni:
** od západu z Oravcovej cez Kolesárovú ()
** od východu zo sedla Priehybka cez Veľkú Vápenicu ()
* po  žltej značke:
** od juhu z obce Heľpa cez lokalitu Krivuľa
** od severu z osady Čierny Váh (po ) cez rázc. Ipoltica, záver doliny a dolinu Ráztoky

## Referencie

## Pozri aj
* Kráľovohoľské Tatry
* Priehyba
* Zoznam sediel v Nízkych Tatrách

## Externé odkazy
* Poloha na turistickej mape

Kategória:Sedlá Nízkych Tatier
Erik Christopher Zeeman

**Erik Christopher Zeeman** (* 4. február 1925, Japonsko† 13. február 2016, Woodstock, Spojené kráľovstvo) bol britský matematik narodený v Japonsku. Je známy predovšetkým vďaka práci v topológii, teórii singularít, teórii uzlov, teórii katastrof a dynamických systémoch. 

## Referencie


## Externé odkazy
* Biografia

Kategória:Britskí matematici
Čierne pleso (Batizovská dolina)

**Čierne pleso** () je najnižšie položené pleso Batizovskej doliny. Nachádza sa v nadmorskej výške  v lesoch  severovýchodne od osady Vyšné Hágy medzi Batizovským potokom a Háganským potokom. Je hlboké asi  a priemerne 160 dní v roku je pokryté ľadom. Pleso nemé žiadny prítok ani odtok, voda sa v ňom hromadí, keď prší alebo počas topenia snehu na jar. Nevedú k nemu turistické cesty, len lesná cesta z Vyšných Hágov.

## Iné projekty

## Externé odkazy
*Poloha na turistickej mape

## Zdroj

náhľad|vľavo|Čierne pleso v auguste

Kategória:Plesá Vysokých Tatier
Kategória:Batizovská dolina
Kategória:Vodstvo v okrese Poprad
Laurent Schwartz

**Laurent-Moïse Schwartz** (* 5. marec 1915, Paríž, Francúzsko – † 4. júl 2002, Paríž, Francúzsko) bol francúzsky matematik. Zaoberal sa predovšetkým teóriou distribúcií, objektov, ktoré sú zovšeobecnením matematických funkcií, a ktoré umožňujú exaktne definovať konštrukcie, ako napríklad Diracova delta funkcia. Za prácu v tejto oblasti dostal v roku 1950 Fieldsovu medailu, avšak kvôli socialistickému zmýšľaniu mal vážne problémy vycestovať do USA, aby si ju prevzal. Bol tiež členom skupiny Nicolas Bourbaki.

Kategória:Nositelia Fieldsovej medaily
Kategória:Francúzski matematici
Kategória:Matematici židovského pôvodu
Kategória:Nicolas Bourbaki
Kategória:Osobnosti z Paríža
Kategória:Preživší holokaust
Joseph Liouville

**Joseph Liouville** (* 24. marec 1809, Saint-Omer, Francúzsko - † 8. september 1882, Paríž, Francúzsko) bol francúzsky matematik. 

Zaoberal sa viacerými oblasťami matematiky, predovšetkým teóriou čísel, komplexnou analýzou, diferenciálnou geometriou, diferenciálnou topológiou, matematickou fyzikou a astronómiou. V komplexnej analýze je po ňom pomenovaná Liouvillova veta, ktorá hovorí, že každá ohraničená celá funkcia je konštantná. Ako prvý dokázal existenciu transcendentných čísel. Po ňom a Jacquesovi Charlesovi Françoisovi Sturmovi je pomenovaná tzv. Sturmova-Liouvillova teória, ktorá sa využíva pri riešení určitých typov integrálnych rovníc.

## Iné projekty

Kategória:Francúzski matematici
Cagliari Calcio

**Cagliari Calcio** je taliansky futbalový klub so sídlom v meste Cagliari v Sardínii. Bol založený v roku 1920 a počas svojej histórie odohral väčšinu sezón v Serie A a v Serie B. Prvýkrát hral v Serie A v roku 1964. Klubové farby sú červená a modrá. Svoje domáce zápasy hráva na štadióne Stadio Sant'Elia, ktorý má kapacitu 23 486 divákov.

Klub vyhral *scudetto* jedinýkrát v histórii, a to v roku 1970, kedy ho viedol strelec Gigi Riva.

## Úspechy
* **[[Serie A]] (1):** 1969-70.
* **[[Serie B]] (1):** 2003–04.
* **[[Pohár UEFA]]:** *Semifinalista:* 1993–94.

## Referencie


## Iné projekty

## Externé odkazy
* Oficiálna webstránka


Kategória:Talianske futbalové kluby
Cesta II. triedy 518 (Slovensko)

**Cesta II. triedy 518** bola v rokoch 1946 až 1986 cesta II. triedy na Slovensku.

## História
Cesta viedla v koridore časti dnešnej cesty I/64 v trase Prievidza (I/9) - Rajec (II/517) - Gajdel (dnes Kľačno) (II/519) - Žilina (I/18). V roku 1986 bola cesta začlenená do cesty I/64.

## Pozri aj
* Zoznam ciest II. triedy na Slovensku

## Referencie

Kategória:Zaniknuté cesty na Slovensku
John Charles Fields

**John Charles Fields** (* 14. máj 1863, Hamilton, Ontário, Kanada – † 9. august 1932, Toronto) bol kanadský matematik. 

Je známy predovšetkým ako autor myšlienky udeľovania Fieldsovej medaily za vynikajúce vedecké výsledky matematikom pod štyridsať rokov. Prvýkrát bola cena udelená v roku 1936 a od roku 1950 sa udeľuje pravidelne každé štyri roky. Jeho výskum sa týkal predovšetkým algebraických funkcií.

V roku 1913 sa stal členom Royal Society.

## Referencie


## Externé odkazy
* John Charles Fields na Fields Institute

Kategória:Kanadskí matematici
Kategória:Fieldsova medaila
Kategória:Členovia Kráľovskej spoločnosti
Kategória:Absolventi Johns Hopkins University
Kategória:Osobnosti z Hamiltonu (Ontário)
Copa América 2007

**Copa América 2007**, slovensky tiež **Majstrovstvá Južnej Ameriky vo futbale 2007**, boli 42. majstrovstvá, organizované futbalovou asociáciou Juhoamerická futbalová konfederácia. V hostiteľskej krajine Venezuele bolo na programe 26 zápasov v období od 26. júna do 15. júla roku 2007. Turnaja sa zúčastnili aj tímy Mexika a USA, inak hrajúce pod hlavičkou asociácie CONCACAF. V roku 2007 získala titul Brazília a to po ôsmykrát, keď vo finále porazila Argentínu 3:0.

## Účastníci turnaja
Na turnaj automaticky postúpili reprezentácie:  
* 
*  
*   
* 
* 
*  
*  
* 
*  
*  
*  
*  
*  (usporiadateľ)

## Štadióny
right|300px|Mesta, kde sa turnaj odohral

## Tabuľky a Výsledky

### Skupina A

----

----

----

----

----

----

### Skupina B

----

----

----

----

----

----

### Skupina C

----

----

----

----

----

----

## Vyraďovacia fáza
### Pavúk turnaja

### Štvrťfinále

----

----

----

### Semifinále

----

### Zápas o tretie miesto

### Finále

## Strelci

; 6 gólov
*  Robinho

, 5 gólov
*  Juan Riquelme rímskej

; 4 góly
*  Nery Castillo

, 3 gólov
*  Hernán Crespo
*  Júlio Baptista
*  Humberto Suazo
*  Omar Bravo
*  Salvador Cabañas
*  Roque Santa Cruz
*  Diego Forlan

; 2 góly
*  Javier Mascherano
*  Lionel Messi
*  Jaime Moreno
*  Jaime Castrillón
*  Cuauhtémoc Blanco
*  Claudio Pizarro
*  Sebastián Abreu

, 1 gól
*  Pablo Aimar
*  Gabriel Heinze
*  Diego Milito
*  Carlos Tevez
*  Juan Carlos Arce
*  Jhasmani Campos
*  Daniel Alves
*  Josu
*  Juan
*  Vágner Love
*  Maicon
*  Carlos Villanueva
*  Edixon Perea
*  kresťanských Benítez
*  Edison Méndez
*  Antonio Valencia
*  Fernando Arce
*  Andrés Guardado
*  Ramón Morales
*  Gerardo Torrado
*  Edgar Barreto
*  Oscar Cardoza

, 1 gól (pokračovanie)
*  Juana Carlosa Maríno
*  José Paolo Guerrero
*  Miguel Villalta
*  Ricardo Clark
*  Eddie Johnson
*  Pablo García
*  Cristian Rodríguez
*  Vicente Sánchez
*  Juan Arango
*  Daniel Arismendi
*  Alejandro Cichero
*  Giancarlo Maldonado
*  David Ricardo Páez

; Vlastný Gol
*  Roberto Ayala (v Brazílii)

## Iné projekty

## Externé odkazy
* Copa América 2007/ Oficiálna stránka 

Kategória:Copa América
Kategória:Futbal v 2007
Futbal
Kategória:2007 vo Venezuele
Cesta II. triedy 541 (pôvodná)

right|130px
**Pôvodná cesta II. triedy 541** *(II/541)* bola cesta II. triedy v dnešnom Prešovskom kraji. Viedla z Tatranskej Kotliny cez Spišskú Belú do Starej Ľubovne a odtiaľ na sever na štátnu hranicu s Poľskom pri Mníšku nad Popradom. V roku 1948 ma úseku Spišská Belá-Stará Ľubovňa bezprašný povrch.

Táto cesta bola neskôr rozdelená medzi viaceré cesty I. triedy:
* úsek Tatranská Kotlina – Spišská Belá ku I/67
* úsek Spišská Belá – Stará Ľubovňa ku I/77
* úsek Stará Ľubovňa – Mníšek nad Popradom ku I/68

Keďže bola cesta rozdelená v celej svojej dĺžke, zanikla a uvoľnené číslo dostala súčasná II/541 na Kysuciach, ktorá bola dovtedy len cestou III. triedy.

## Referencie


## Pozri aj
* Cesta II. triedy 541 (Slovensko) – *súčasná II/541*

Kategória:Zaniknuté cesty na Slovensku
Cesta II. triedy 557 (Slovensko)

**Cesta II. triedy 557** bola v rokoch 1946 až 2003 cesta II. triedy na Slovensku v dnešnom Prešovskom kraji.

## História
Cesta viedla v koridore častí dnešných ciest I/15, I/73 a I/77. Cesta začínala v obci Podčičva (m.č. obce Sedliská) križovatkou s cestou II/558 a viedla smerom do Stropkova a Svidníka, odkiaľ pokračovala smerom na obec Nižná Polianka a končila v obci Zborov križovatkou s cestou II/545.

V rokoch 1964 až 1966 bola vybudovaná preložka cesty medzi obcami Slovenská Kajňa a Turany nad Ondavou, pričom pôvodná trasa bola následne zatopená vodnou nádržou Veľká Domaša.
Koncom 70. rokoch bola vybudovaná preložka cesty II/556 s mostom cez rieku Ondava, ktorá sa pripája k ceste *II/557* južne od obce Stročín a obe cesty až po mesto Svidník viedli v peáži, pričom cesta II/556 bola preklasifikovaná na cestu I. triedy číslo I/73.

V 80. rokoch bola zriadená nová cesta I. triedy číslo I/77 a do tejto cesty bol zaradený aj úsek *II/557* Svidník – Zborov.
Zostávajúci úsek *II/557* Podčičva – Stročín bol v roku 2003 zaradený do novo zriadenej cesty I. triedy číslo I/15. Tým cesta *II/557* prestala existovať.

## Pozri aj
* Zoznam ciest II. triedy na Slovensku

Kategória:Zaniknuté cesty na Slovensku
Cesta II. triedy 541

**Cestou II. triedy 541** sa doteraz označovali dve cesty na Slovensku:

* Cesta II. triedy 541 (pôvodná) - bývalá cesta II. triedy na východnom Slovensku rozdelená medzi viaceré cesty I. triedy
* Cesta II. triedy 541 (Slovensko) - súčasná cesta na Kysuciach

Kategória:Rozlišovacie stránky – Cesty
Douglas TB2D Skypirate

**Douglas TB2D Skypirate**, niekedy tiež označovaný ako **Devastator II**, bol palubný torpédový bombardér, vyvíjaný firmou Douglas pre službu na nových lietadlových lodiach US Navy triedy Midway. Pre službu na starších lietadlových lodiach by bol príliš veľký. Celkom boli postavené dva prototypy, ale ku koncu druhej svetovej vojny sa ukazovalo, že čistý torpédový bombardér je už prekonaný koncept a bol skôr záujem o viacúčelové konštrukcie. Preto sa vo vývoji projektu TB2D nepokračovalo.

Typ TB2D poháňal hviezdicový, vzduchom chladený motor Pratt & Whitney R-4360 Wasp Major, ktorý roztáčal dvojicu protibežných vrtulí. Na pylóny pod krídlami mohol mať podvesené až 4 torpéda či odpovedajúce množstvo púm. Ďalšia výzbroj sa mala skladať z dvoch  kanónov v krídlach a guľometov kalibru  pre obranu.

V svojej dobe bol TB2D najväčším, piestovým motorom poháňaným, palubným lietadlom na svete. Bol dokonca väčší, ťažší a rýchlejší ako stredný bombardér North American B-25 Mitchell.

## Hlavné technické údaje
* Osádka: 3
* Rozpätie: 
* Dĺžka: 
* Výška:
* Hmotnosť prázdneho lietadla: 
* Vzletová hmotnosť: 
* Max. vzletová hmotnosť: 
* Pohonná jednotka: 1 × Vzduchom chladený, štvordobý, zážihový, preplňovaný, štvorhviezdicový 28valec Pratt & Whitney R-4360 Wasp Major
** Výkon pohonné jednotky: 3 350 hp (2 500 kW)

### Výkony
* Maximálna rýchlosť: /h
* Operačný dostup: 
* Dolet: 

### Výzbroj
* 2× 20mm kanón 
* 12,7mm guľomety 
* 4× torpédo
*  púm

## Zdroj

Kategória:Bombardovacie lietadlá USA
TB2D Skypirate
Kategória:Prototypy lietadiel USA
Kategória:Palubné lietadlá USA
Kategória:Torpédové bombardéry
Jacques Charles François Sturm

**Jacques Charles François Sturm** (* 29. september 1803, Ženeva, Švajčiarsko - † 15. december 1855, Paríž, Francúzsko) bol francúzsky matematik nemeckého pôvodu. Spoločne s Josephom Liouvillom je objaviteľom tzv. Sturmovej-Liouvillovej teórie. Je tiež autorom Sturmovej vety hovoriacej o hľadaní reálnych koreňov funkcií. Spoločne s Jeanom-Danielom Colladonom vykonal prvý experimentálny odhad rýchlosti zvuku vo vode. Je nositeľom Copleyovej medaily za rok 1840. Jeho meno je tiež medzi 72 menami vedcov uvedenými na Eiffelovej veži.

## Iné projekty

Kategória:Francúzski matematici
Kategória:Členovia Francúzskej akadémie vied
Kategória:Osobnosti zo Ženevy
Kategória:Francúzske osobnosti nemeckého pôvodu
Kategória:Absolventi Univerzity v Ženeve
Ano, šéfe!

***Ano, šéfe!*** je televízny, zábavno-gastronomický program, ktorý vysiela Prima TV (na Slovensku tento program prebrala a vysiela od 3. júla 2010 TV JOJ). Jeho hlavným účinkujúcim je Zdeněk Pohlreich, uznávaný odborník v odbore gastronómie a vedení reštaurácie. Námetom je britský program *Ramsay’s kitchen nightmares* ocenený cenou BAFTA a Grammy.

Kvalifikácia a prax pána Pohlreicha sa vo vysielaní kríži s jeho používaným slovníkom hanlivých výrazov. Cieľom každej epizódy je pomoc rôznym reštauráciám zlepšiť kuchyňu, obsluhu hostí, celkový dojem podniku i prístup jeho zamestnancov a vedenia a docieliť tak lepšie zisky. 

## Moderátor
Zdeněk Pohlreich sa vyučil za kuchára proti svojej vôli a varenie ho najskôr vôbec nebavilo. Zmenu v tom priniesla prax, ktorú absolvoval pri pôsobení ako šéfkuchár v reštaurácii La Guillotine v Adelaide. Po návrate z emigrácie postupne pracoval na rovnakej pozícii v Prahe v hoteli Renaissance, Villa Voyta, Radisson SAS a Marriott. V súčasnosti prevádzkuje Café Imperial a taliansku reštauráciu Divinis.

Program je tiež známy tým, že moderátor si nedáva pred „ústa servítku“. Väčšinou je prvá časť programu cenzurovaná formou pípania a časť druhá, ktorá je vysielaná po 22. hodine je bez cenzúry. 

## Série

## Referencie

## Pozri aj
* *[[Áno, šéfe USA]]*
* *[[Na nože]]*
* *[[Áno, šéfe!]]*
* *[[Nebíčko v papuľke]]*

## Externé odkazy
* Stránky o programe 
* Stránky programu na Prima TV 

## Zdroj

Kategória:Gastronomické televízne programy
Kategória:Televízne relácie v Česku
Kategória:Prima TV
Émile Picard

**Charles Émile Picard** (* 24. júl 1856, Paríž, Francúzsko – † 11. december 1941, Paríž, Francúzsko) bol francúzsky matematik a akademik. Zaoberal sa predovšetkým komplexnou analýzou, diferenciálnymi rovnicami a aplikovanou matematikou, bol jedným z prvých matematikov používajúcich koncepty formujúcej sa algebraickej topológie. Je po ňom pomenovaných viacero matematických viet a konceptov.

## Iné projekty

## Externé odkazy
* Životopis na MacTutor

Kategória:Francúzski matematici
Kategória:Členovia Francúzskej akadémie vied
Kategória:Osobnosti z Paríža
Kategória:Nositelia veľkokríža Radu čestnej légie
Chrám svätého Izáka

[náhľad|Chrám sv. Izáka v [Petrohrade]]
[náhľad|[Pôdorys chrámu]]
[náhľad|[Interiér Chrámu sv. Izáka]]
**Chrám svätého Izáka** alebo **Isaakijevskij chrám** () je jeden z najkrajších petrohradských chrámov, ktorý sa stáva jedným z najčastejších cieľov návštevníkov Petrohradu. Je najväčšou pravoslávnou katedrálou v meste a druhou najväčšou na svete (po Chráme Krista Spasiteľa).

## História
Budoval sa takmer 40 rokov (1816 až 1858). Jeho hlavným architektom bol Auguste de Montferrand, ktorý pochádzal z Francúzska. Chrám je pomenovaný na počesť pravoslávneho svätca svätého Izáka z Dalmácie, ktorý bol patrónom imperátora Petra I. Je vybudovaný neoklasicistickom architektonickom štýle. Pozoruhodná je aj jeho výška (101 metrov) a asi každého upúta pozlátená kupola, na pozlátenie ktorej bolo použitých 100 kg čistého zlata. Do chrámu sa zmestí takmer 14 000 veriacich. Počas komunistického režimu bol chrám premenený na múzeum ateizmu a v rokoch 1928 až 1990 sa v ňom nemohli konať bohoslužby. 

## Súčasnosť
Po dlhých rokoch chátrania a rekonštrukcií ho navštevujú tisíce turistov z celého sveta. Chrám je ako múzeum otvorený pre verejnosť (za poplatok), ale v nedeľu a počas pravoslávnych sviatkov je určený pre pravoslávne bohoslužby.

## Iné projekty

## Externé odkazy
* St Isaac's Cathedral

Kategória:Pravoslávne chrámy v Rusku
Kategória:Stavby v Petrohrade
Kategória:Neoklasicistické stavby
Kategória:Architektúra z 1858
Stanisław Zaremba

**Stanisław Zaremba** (* 3. október 1863, Romanówka, Ukrajina – † 23. november 1942, Krakov, Poľsko) bol poľský matematik. Je známy predovšetkým vďaka práci v klasickej matematickej analýze, diferenciálnych rovniciach, aplikovanej matematike a harmonickej analýze. Je autorom viacerých univerzitných učebníc a monografií.

Kategória:Narodenia v 1863
Kategória:Úmrtia v 1942
Kategória:Poľskí matematici
Mutualizmus (Proudhon)

**Mutualizmus** je anarchistický politicko-ekonomický smer. Jeho zakladateľom bol Pierre-Joseph Proudhon. Základným tvrdením mutualizmu je, že pri predaji práce alebo jej výsledku má pracujúci dostať peniaze, úžitkové predmety alebo služby, ktoré presne zodpovedajú „množstvu práce potrebnej k výrobe výsledku práce toho istého úžitku“. Ak dostanú menej peňazí, ide o vykorisťovanie a krádež. Jedinec by taktiež nemal nijako profitovať z investícií, požičiavania či prenájmu, keďže takýto jedinec nepracuje. Podľa mutualistov by zrušením štátu takéto príjmy skončili. To by viedlo k vzniku slobodného trhu, v ktorom by mal každý jedinec príjem presne zodpovedajúci množstvu práce, ktorú vykoná.

## Zdroj
*

## Iné projekty

Kategória:Anarchizmus
Roman de la Rose

***Roman de la Rose*** (doslova *Román o Ruži*) je najznámejšie a najkomentovanejšie dielo stredovekej európskej literatúry. Dielo napísali v 13. storočí dvaja autori: Guillaume de Lorris a Jean Chopinel de Meung, skrátene Jean de Meung.

Preklad do modernej zveršovanej francúzštiny bol vykonaný Bordasom. Súčasný preklad je trochu nejasný, čo je spôsobené práve prekladom zo starofrancúzštiny do moderného jazyka. Niektoré výrazy preto zmenili význam.

## Prvá časť
Prvá časť napísaná Guillaumom de Lorris v rokoch 1230 – 1240 obsahuje sen autora o nedostupnej ruži, chránenej húfom alegorických postáv symbolizujúcich Strach, Hanblivosť, Ohováranie, atď. Pozostáva zo 4058 osemslabičných veršov. V tejto časti sa rozpráva o láske muža a jeho vyvolenej, do ktorej uzatvorenej záhrady symbolizujúcej lásku (záhrada vyvolenej krásky) nemôže preniknúť.
náhľad|left|Miniatúra záhrady lásky v diele Román o Ruží

## Druhá časť
Druhú časť napísal mešťan a univerzitný učiteľ Jean de Meung (1250 – 1305) a má 19 000 veršov. Celé literárne dielo Román o ruži tak obsahuje celkom 28 000 veršov., vyšla asi v roku 1277.

Niektoré pasáže, navyše vytrhnuté z kontextu, vyvolali na začiatku 15. storočia prvú veľkú diskusiu vo francúzskej literatúre, v ktorej sa stretli obrancovia Jeana de Meung a obrancovia žien, ku ktorým patrila Christine de Pisan.

Druhá časť je vlastne encyklopédia vtedajšieho stredovekého vedenia, ktorú striedavo prednášajú alegorické postavy Príroda, Génius, Priateľ, atď. Ľúbostná romantika v tejto časti ustupuje, kurtoázna láska a služba žene sa zavrhuje a za cieľ lásky sa vyhlasuje plodenie potomstva.

Táto časť predstavuje diskusiu o láske viac filozofickú než v prvej romantizujúcej časti prezentoval Guillaume de Lorris. Druhá časť vyprovokovala polemiky o vízii ženy podľa Jeana de Meung, hlavne išlo o kritiku Christine de Pisan, ktorá bránila feministické pozície. V danej dobe to bola odvážna debata členky kráľovského dvora o postavení stredovekej ženy. Nachádzame tu známe porovnanie manželstva a rybárskej siete, do ktorej ryby hľadajú vchod, zatiaľ čo by z nej najradšej vyšli.

V druhej časti sa nefilozofuje len o láske. Pojednáva sa tiež o:
* domácich zvieratách, ktorými si človek nemôže poslúžiť tak ako by to robil keby vedeli chápať
* o dôvtipe prírody, ktorá zariadila, že želanie mať potomkov nestačí a preto pridala k danej veci aj milostný akt, čo celú vec spríjemnilo a poskytlo motiváciu
* pánoch, ktorí nemajú žiaden dôvod glorifikovať seba pred svojimi predkami, ak sami nevlastnia kvality predkov

Román má charakter zábavnej konverzácie a je zároveň návodom.

## Referencie


## Iné projekty

## Zdroj
* *[[Malá encyklopédia spisovateľov sveta]]*, vyd. Obzor, 1981, str. 473

## Externé odkazy
* Wikisource - plné znenie 1. časti

## Zdroj
* 

Kategória:Stredoveká literatúra
Kategória:Literatúra vo francúzskom jazyku
Kategória:Knihy z 1230
Kategória:Knihy z 1277
Lou Fanánek Hagen

**Lou Fanánek Hagen**, vlastným menom **František Moravec** (* 18. jún 1966, Praha), je stavebný inžinier, hudobný skladateľ, spevák a frontman skupiny Tři sestry. 

Vyštudoval gymnázium, stavebnú fakultu ČVUT a študoval aj žurnalistiku na UK. Od roku 1985 je spevákom a frontmanom skupiny Tři sestry, po nežnej revolúcii začal skladať piesne pre umelcov ako Těžkej Pokondr, Lucie Bílá, Maxim Turbulenc a piesne pre seriál Šmolkovia. V roku 2003 sa podieľal na zložení libreta pre muzikál Kleopatra, spolupracoval aj na muzikálu Princezna Zmrzlina.

## Zaujímavosti
* Prezývku získal po nástupe do skupiny Tři sestry, podľa idolov Niny Hagen a Lou Reeda
* Má umelú pravú nohu, amputoval mu ju vlak v roku 1986
* Knižne publikoval vlastný životopis *Tak to bylo, tak to je....* (ISBN 978-80-86983-20-2).

## Referencie

## Externé odkazy
*Oficiálne stránky skupiny Tři sestry
*Fotky LFH na Super.cz

Kategória:Českí skladatelia modernej hudby
Kategória:Českí rockoví speváci
Kategória:Beatová síň slávy
Kategória:Absolventi Českého vysokého učení technického
Kategória:Osobnosti z Prahy
Normovaný lineárny priestor

**Normovaný lineárny priestor** alebo **normovaný vektorový priestor** je v matematike lineárny priestor, v ktorom je každému vektoru *x* priradené reálne číslo - **norma** - vyjadrujúce dĺžku vektora *x*, t. j. na danom lineárnom priestore je definované zobrazenie x \to \|x\|. Pre normu vektora *x*, označovanú \|x\|, musia platiť nasledujúce 3 vlastnosti:
#(\forall x: \|x\| \geq 0) \land (\|x\| = 0 \iff x = \vec{0}),
#\|\alpha x\| = |\alpha|\|x\|,
#\|x + y\| \leq \|x\| + \|y\|.
Často je výhodné definovať normu pomocou skalárneho súčinu. V prípade, že je na lineárnom priestore definovaná norma zhodná s normou definovanou pomocou skalárneho súčinu, nazýva sa daný lineárny priestor unitárny. Pokiaľ je metrický priestor zodpovedajúci danému normovanému lineárnemu priestoru úplný, nazýva sa daný normovaný lineárny priestor Banachov priestor. Pokiaľ je úplný metrický priestor zodpovedajúci danému unitárnemu priestoru, nazýva sa daný unitárny priestor Hilbertov priestor.

Kategória:Lineárna algebra
Kategória:Funkcionálna analýza
Giant’s Causeway

**Giant's Causeway** (doslova „*obrov chodník*“) je oblasť, ktorú tvorí približne 40 000 vzájomne do seba zapadajúcich bazaltových stĺpov. Nachádza sa v Severnom Írsku, približne  od mesta Bushmills. Je výsledkom dávnej sopečnej aktivity, ktorá tu prebiehala pred asi 5060 miliónmi rokov v paleogéne. 

V roku 1986 sa táto pamiatka stala súčasťou Svetového dedičstva UNESCO a v roku 1987 národnou prírodnou rezerváciou (*National Nature Reserve*). Je najpopulárnejšou atrakciou v Severnom Írsku.

Vrcholy stĺpcov tvoria usporiadaný útvar, ktorý tvorí útes miznúci pod morom. Väčšina stĺpov je šesťhranná, ale nachádzajú sa tu aj niektoré so štyrmi, piatimi, siedmimi a ôsmimi hranami. Najvyšší má približne  a stuhnutá láva má na mieste útesu hrúbku 28 metrov. Stĺpy sú typickým príkladom stĺpcovej odlučnosti bazaltu (čadiča), vznikajú pri chladnutí horniny. Podobné útvary nie sú zriedkavé, nachádzajú sa napríklad aj na Slovensku (národná prírodná rezervácia Šomoška) alebo v Česku (Panská skála).

## Zaujímavosti
Lokácia sa objavila v 14. časti 20. série animovaného seriálu Simpsonovci.

## Referencie

## Iné projekty

## Zdroj

Kategória:Lokality Svetového dedičstva v Spojenom kráľovstve
Kategória:Chránené územia v Spojenom kráľovstve
Kategória:Vulkanické formy reliéfu
Kategória:Kamenné organy
Panther

**Panther** môže byť:

*nemecký tank z obdobia druhej svetovej vojny:
**Panzerkampfwagen V Panther
**Panzerkampfwagen V Panther II (prototyp)
*značka motorky, pozri Panther (motocykel)
*počítačová hra, pozri Panther (počítačová hra)

## Pozri aj
*The Panther
*panter
Banachov priestor

**Banachov priestor**, pomenovaný podľa Stefana Banacha, je v matematike normovaný lineárny priestor, ktorý je navyše úplný. Banachove priestory sú jedným z centrálnych objektov záujmu funkcionálnej analýzy. 

## Definícia

Banachov priestor je úplný normovaný lineárny priestor. To znamená, že Banachov priestor je lineárny priestor V nad poľom reálnych alebo komplexných čísel s normou \|.\|, v ktorom má každá cauchyovská postupnosť v indukovanej metrike d(x,y) = \|x - y\| limitu.

## Príklady

* Priestory \mathbb{R}^n a \mathbb{C}^n (všetky *n*-tice reálnych, resp. komplexných čísel) sú Banachove priestory v ľubovoľnej norme. Pokiaľ na priestoroch \mathbb{R}^n a \mathbb{C}^n definujeme euklidovskú normu 

::\|x\| := \sqrt{|x_1|^2+\cdots+|x_n|^2},

:kde x = (x_1, \ldots ,x_n), budú tieto priestory dokonca priestormi Hilbertovými.

* Priestor všetkých spojitých funkcií f: [a,b] \rightarrow \mathbb{R} s normou

::\|f\|_\infty := \max_{t \in [a,b]} |f(t)|

:je Banachov. 
* Pokiaľ na predchádzajúcom priestore definujeme normu
::\|f\|_1 :=\int_a^b |f(t)|dt alebo \|f\|_2 :=\sqrt{\int_a^b |f(t)|^2dt},
:daný priestor už Banachov priestor nebude.

* Ak *X* je normovaný lineárny priestor a *Y* je Banachov priestor, potom priestor všetkých obmedzených lineárnych operátorov z *X* do *Y* s normou
::\|A\| := \sup\{\|Ax\|: x\in X, \|x\|\leq 1\}
:je Banachov priestor. Špeciálne, duálny priestor *X** k priestoru *X* je vždy Banachov, keďže v tomto prípade Y=\mathbb{C}.

* Ak *X* je Banachov priestor, tak aj ľubovoľný jeho uzavretý podpriestor je Banachov priestor.

## Pozri aj

* Hilbertov priestor
* Lebesgueov priestor

## Zdroj

## Externé odkazy

* Banachov priestor - Wolfram MathWorld .

Kategória:Funkcionálna analýza
Kategória:Eponymické termíny v matematike
Johann Radon

**Johann Karl August Radon** (* 16. december 1887, Děčín, Česko, vtedy Rakúsko-Uhorsko – † 25. máj 1956, Viedeň, Rakúsko) bol rakúsky matematik. Zaoberal sa predovšetkým matematickou analýzou, je po ňom pomenovaná Radonova-Nikodymova veta, Radonova miera, Radonova transformácia, Radonova veta, Radonove-Hurwitzove čísla, či Radonova-Rieszova vlastnosť.

## Iné projekty

Kategória:Rakúski matematici
Kategória:Absolventi Viedenskej univerzity
Kategória:Osobnosti z Děčína
Katolícky chrám svätej Kataríny

náhľad|Pohľad z Nevského prospektu
náhľad|Interiér chrámu
**Katolícky chrám svätej Kataríny** () je jeden z chrámov slúžiacich príslušníkom rímskokatolíckej cirkvi v Petrohrade. Nachádza sa na Nevskom prospekte, hlavnej a  najrušnejšej ulici mesta. Kostol je zasvätený mučeníčke Kataríne Alexandrijskej z antického Ríma, ktorú dal cisár popraviť, pretože sa odmietla vzdať svojej kresťanskej viery. 

## Dejiny
Chrám bol budovaný v rokoch 1738 až 1783 a dokončený bol za vlády imperátorky Kataríny II. Slúžil hlavne rímskym katolíkom, ktorí žili na území hlavného mesta. Boli to najmä Poliaci, ale aj Taliani, Francúzi, Litovci či Nemci. Chrám spravovali františkáni, za Pavla I. ho spravovali jezuiti a po ich vyhnaní dominikáni. V roku 1798 tu bol pochovaný posledný poľský kráľ Stanislav II. August Poniatowski. Kostol prežil prenasledovanie katolíkov po roku 1917, v roku 1938 ho komunisti zrušili a vyplienili. Kostol veľmi chátral a v roku 1970 bol zmenený na sálu filharmónie. Neskôr utrpel veľké škody.

## Súčasnosť
Rímskokatolíckej cirkvi bol kostol vrátený v roku 1992. Boli vykonané dôležité rekonštrukcie exteriéru a interiéru. Dnes sa v ňom pravidelne konajú rímskokatolícke bohoslužby v rôznych jazykoch (rusky, poľsky, francúzsky, anglicky).

## Iné projekty

## Externé odkazy
* Oficiálna stránka 

Kategória:Stavby v Petrohrade
Kategória:Architektúra z 1783
Kategória:Rímskokatolícke kostoly v Rusku
Petrohrad
František Moravec

**František Moravec** môže byť:

* český hudobník (* 1966), frontman skupiny Tři sestry, známy ako Lou Fanánek Hagen
* český generál (1895 – 1966), pozri František Moravec (generál)
* český politik (* 1919), poslanec NZ (KSČ), pozri František Moravec (politik)
* český vedec, parazitológ (* 1939), pozri František Moravec (vedec)

Moravec, František
Úplný metrický priestor

**Úplný metrický priestor** je v matematike metrický priestor, v ktorom každá cauchyovská postupnosť (v príslušnej metrike) konverguje. Ak je metrický priestor kompaktný, je aj úplný.

Kategória:Matematická analýza
Kategória:Topológia
Mutualizmus

**Mutualizmus** môže byť:
*v ekológii: 
**vzájomne prospešné spolunažívanie viacerých organizmov menej tesné než symbióza,  pozri mutualizmus (biológia)
**akýkoľvek vzťah medzi organizmami rôznych druhov
*v politike a ekonómii:
**teória alebo doktrína, podľa ktorej je kooperatívny model najvhodnejšia forma organizácie spoločnosti, najmä smer utopického socializmu podľa myšlienok Proudhona, pozri mutualizmus (kooperatívny model) a  mutualizmus (Proudhon)
**vo finančníctve: hypotéza, podľa ktorej by pri pomerne rovnakom daňovom zaťažení každý daňový poplatník podstúpil aj také peňažné obete, z ktorých ostatní majú úžitok, pozri mutualizmus (dane)
**vo politickom resp. anarchistickom zmysle pojatí Mutualizmus (Proudhon)
Chrám svätého Ondreja (Petrohrad)

náhľad|Chrám sv. Andreja na Vasilievskom ostrove
**Chrám svätého Ondreja** () je to chrám ruskej pravoslávnej cirkvi na Vasilievskom ostrove v Petrohrade. Patrí medzi skvosty ruskej sakrálnej architektúry 18. storočia.

## História
Stavba kostola sa začala v roku 1764 a vysvätený bol v roku 1780. Na jeho stavbe sa podieľali najmä architekti Alexander Whist a A.A. Ivanov. Stavba nesie znaky barokového architektonického štýlu. Vysvätený bol 21. marca 1780. Pozornosť si zaslúži najmä ikonostas, ktorý je vysoký 17 metrov v štýle Rastrelli. V rokoch 1938 až 1992 bol chrám pravoslávnej cirkvi komunistami odobratý.

## Súčasnosť
Pravoslávna cirkev opäť získala kostol v roku 1992 a odvtedy sa v ňom konajú pravoslávne bohoslužby. V roku 2001 bol pred chrámom postavený obelisk.

## Iné projekty

## Externé odkazy
* Официальный сайт Андреевского собора

Kategória:Stavby v Petrohrade
Kategória:Architektúra z 1780
Kategória:Pravoslávne chrámy v Rusku